2023 - 2026

Anna Lise Pedersen Væting

[firmanavn]

Tildeling av sosiale stønadar

Ved busetting og etablering av flyktningar i Bykle kommune

|  |  |
| --- | --- |
| **1.0 Tildeling av sosiale stønader – om vedtaket** | **Side 1** |
| **2.0 Bustader** | **Side 1** |
| **3.0 Ytingar ved busetting og etablering** | **Side 2** |
| * **3.1 Helsesjekk/optikar/tannhelse** | Side 2 |
| * **3.2 Arbeidsklede** | Side 3 |
| * **3.3 Busskort** | Side 3 |
| * **3.4 Barnehage/SFO** | Side 3 |
| * **3.5 Fritidsaktivitetar** | Side 3 |
| * **3.6 Ved** | Side 3 |
| * **3.7 Førarkort** | Side 3 |
| * **4.0 Klage** | Side 4 |

**1.0 Tildeling av sosiale stønader til flyktningar ved busetting i Bykle kommune**

Bykle kommune har vedteke følgjande retningsliner for tildeling av sosiale stønadar til flyktningar som busettast etter avtale med IMDi.

Retningslinene erstattar regelverket frå 2019 – 2022.

Tildelinga gjeld flyktningar med vedtak om kollektiv beskyttelse, som gjeld for eit år, og ikkje dannar grunnlag for varig opphald jf. utlendingslova § 34 (eks. Ukraina)**, og for** flyktningar som har fått innvilga opphald som gir grunnlag for permanent opphaldstillating i Noreg.

Der stønadane er ulik for desse gruppa vert det nemnd spesifikt.

Vedtaket gir rom for at Flyktningtenesta i spesielle høve kan utøve faglege og individuelle vurderingar og gi tildelingar ut over det som er vedtaksfesta.

**2.0 Bustad**

**Konto: 12001 3663 265 450**

Ved busetjing i Bykle kommune vert flyktningar tildelt ein bustad som kommunen har funnet eigna for den einskilde/familien. Bustadene varierer i standard, storleik og leigepris. Flyktningane kommer til ferdig innreidd bustad. Det er flyktningkoordinator sitt ansvar å handle inn (nytt eller pent bruka) naudsynt etableringsutstyr tilpassa den einskilde eller familiar. Flyktningane bur gratis fram til de får introduksjonslønn. De får leigekontrakt (møblera husvære) når dei startar på introduksjonsprogram, og er ansvarleg for å betale husleige, straum og andre utgifter med mindre anna er avtalt. Det gis som hovudregel eit tilbod om bustad. Flyktningar i kommunale einebustader og leiligheter får 30% reduksjon i husleiga i tre år etter same regelverk som kommunalt tilsette. Vaksne flyktningar som ikkje deltek i introduksjonsprogrammet må søke stønad til husleige gjennom sosialhjelp.

**Inventar bustad:**

Bustadene vert nøkternt og rimeleg møblert (brukte/nye møblar). Inventar i bustadene er Bykle kommune sin eigedom i tre år. Kvitevarer, skap, gardiner og anna fastmontert inventar kan ikkje takast med ved flytting.

Bustaden skal innehalde:

* Kvitevarer (kokemoglegheiter, kjøl/frys, vaskemaskin, tørketrommel til barnefamiliar)
* Støvsugar og vaskeutstyr, tørkestativ
* Oppvarming
* Seng/dyne/pute/pledd/ sengetrekk/ handduk
* Klesskap
* Gardiner
* Sofa, salongbord, stol
* Kjøkkenbord og stoler
* Tv/tv benk
* Golvteppe stua
* Belysning
* Utstyr til bad
* Diverse anna utstyr som er naudsynt for etablering, etter individuell vurdering

**Retningsliner for sosiale stønader ved busetting og etablering**

**Konto: 14709 3509 281 450**

**3.0 Ytingar ved busetting og etablering**

NAV Midt-Agder yter sosialhjelp fram til flyktningane får introduksjonslønn.

* Mat i kjøleskåp til minimum to dagar
* Kr. 4000,- per person(Inntil kr. 7000,- til overføringsflyktningar med varig opphaldstillating) til innkjøp av klede og sko (individuell vurdering. Vinterklede vert prioritert).
* Familiar med barn vil få rettleiing på innkjøp av kler og utstyr til barna. Beløpet utbetalast når flyktningar har fått bankkonto.
* Inntil kr. 7000,- til innkjøp av sykkel/skiutstyr per voksen/barn. Utstyret er kommunen sin eigedom i inntil to år viss flyktningane vender tilbake til heimlandet.

**3.1 Helsesjekk/optikar/tannhelse**

* Kommunen dekker utgifter til helsesjekk ved busetting, der helsesjekk ikkje er føretatt på mottak. Helseutgifter ut over dette dekker flyktningen sjølv. Legekontoret fakturerer flyktningtenesta for 1. gangskonsultasjon.
* Kommunen dekker nødvendige utgifter til synsundersøking hos optikar og innkjøp av briller/linser etter rimelegaste alternativ med inntil kr. 4000,- i løpet av det første året etter
* busetting.
* Flyktningtenesta dekker kurativ, ikkje kosmetisk tannbehandling, som tannlækjaren finn heilt nødvendig det første året etter busetting. Tannlækjaren skal utarbeide kostnadsoverslag som skal godkjennast av flyktningtenesta før behandlinga startar. Kr. 10.000.- vert satt som maks beløp per person. Flyktningane vert rettleia til å søke sosial stønad til omfattande behandling ut over maksbeløp. Flyktningar skal føretrinnsvis bruke offentleg tannlækjar.
* Barn får tilbod via skuletannhelsa.

**3.2 Arbeidsklede**

Vaksne som deltek på introduksjonsprogrammet som treng arbeidsklede for å starte i praksis får dekka dette. Krav til arbeidsklede vert avklara med arbeidsgjevar.

**3.3 Busskort**

Vaksne som deltek på introduksjonsprogram får ved oppstart refundert utgifter til halvårs busskort innan Agder. Dette skal mellom anna dekke reiseveg for skule, praksis, helsetenester/optikar/tannlækjar, og dekke behovet for andre reiser innan Agder.

Kr. 7000,- per person.

Stønaden kan alternativ gis til støtte ved kjøp av bil.

**3.4 Barnehage/SFO**

Når minst ein av foreldre deltek på introduksjonsprogram dekkast utgifter til barnehage/SFO etter behov, om det ikkje dekkast gjennom andre støtteordningar.

**3.5 Fritidsaktivitetar**

Vaksne flyktningar får inntil kr. 1600,- til dekning av medlemskap/kontingent til fritidsaktivitet det 1. året etter busetting.

Barn får gratis heiskort og gratis årskort i Badeland, og kan få inntil kr. 1000,- i stønad til anna organisert fritidsaktivitet i inntil to år frå busetting.

**3.6 Ved**

Det vert gjeve tilskot til vedfyring med kr. 4000,- per husvære med vedfyring 1. vinter etter busetting.

**3.7 Førarkort**

Kommunen kan refundere kostnader til sertifikat på inntil kr. 18.000,- per flyktning med vedtak om varig opphald.

Maks to personar per husstand/familie kan få refundert kostnader til sertifikat.

Stønaden gjeld ikkje barn som er under 18 år ved busetting til Noreg.

Føresetnad for stønaden er tilstrekkeleg dokumentert språkkunnskap, samt ein økonomisk og praktisk utarbeida plan for gjennomføring.

**4.0 Klage**

Det gis rett til å klage på vedtak om tildeling av tilskott i tråd med retningslinene. Det kan leggast fram klage på sakshandsaming og tildelt/ikkje tildelt teneste/yting. Vedtak om tilskot etter disse retningsliner gjeld for integreringsperioden, inntil fem år. Fristen for å klage på avgjersla om tildeling må fremjast innan 3 veker frå vedtaket er gjort kjent. Klagen skal sendast skriftleg til den som har handsama vedtaket. Klage på avgjersle om tildeling av tilskot til stønad ved busetting avgjerast av formannskapet.

Alpv: 25.09.23

Alpv 06.02.24 – RETTELSER ETTER KOMMUNESTYREVEDTAK